ວິສາຫະກິດຫວຽດນາມຊຸກຍູ້ການຮ່ວມມືລົງທຶນທຸລະກິດຢູ່ ອົດສະຕຣາລີ
ໂອກາດການລົງທຶນຢູ່ຫວຽດນາມບໍ່ມີເວລາໃດສະດວກຄືຈຸດເວລານີ້ແລ້ວ ເມື່ອພື້ນຖານເສດຖະກິດຫວຽດນາມກຳລັງພັດທະນາດ້ວຍຄວາມໄວສູງ.
ທ່ານ ໂງເຫືອງນາມ ເອກອັກຄະລັດຖະທູດຫວຽດນາມປະຈຳອົດສະຕາລີ (ພາບ: Vietnam+)
ວັນທີ 22 ກໍລະກົດ, ບໍລິສັດXAct Solutions, ປະເທດອົດສະຕາລີໄດ້ປະສານສົມທົບກັບສະຖານທູດຫວຽດນາມປະຈຳອົດສະຕາລີໄດ້ຈັດງານພົບປະສົນທະນາກັບບັນດາວິສາຫະກິດອົດສະຕາລີ-ຫວຽດນາມຢູ່ ນະຄອນຊິດນີ. ນະທີ່ນີ້, ທ່ານ ໂງເຫືອງນາມ ເອກອັກຄະລັດຖະທູດຫວຽດນາມປະຈຳອົດສະຕາລີເຊື່ອໝັ້ນວ່າ ປີ 2019 ແລະ ປີທີ່ຈະມາເຖິງນີ້ຈະສຸມທຸກເງື່ອນໄຂສະດວດຢ່າງຄົບຖ້ວນເພື່ອພັດທະນາການພົວພັນດ້ານເສດຖະກິດລະຫວ່າງສອງປະເທດຕື່ມອີກ. ຂໍ້ຕົກລົງຄູ່ຮ່ວມມືຍຸດທະສາດລະຫວ່າງຫວຽດນາມ-ອົດສຕາລີຈະໄດ້ສ້າງສະພາບແວດລ້ອມທີ່ກວ້າງໃຫ່ຍເພື່ອພັດທະນາສາຍພົວພັນສອງປະເທດໃນທຸກຂົງເຂດ, ພິເສດແມ່ນການແລກປ່ຽນດ້ານເສດຖະກິດ. ທ່ານເອກອັກຄະລັດຖະທູດໂງເຫືອງນາມ ຮຽກຮ້ອງໃຫ້ບັນດາວິສາຫະກິດສອງປະເທດຕ້ອງຍາດແຍ່ງກາລະໂອກາດເພື່ອຫັນການພົວພັນດ້ານການເມືອງອັນດີງາມເປັນຜົນປະໂຫຍດເສດຖະກິດໃຫ້ເປັນລະອຽດ.
ຜູ້ຕາງໜ້າການນຳບັນດາວິສາຫະກິດອົດສະຕາລີລ້ວນແຕ່ມີຄວາມມຸ້ງມາດປາດຖະໜາວ່າຈະຊອກຮູ້ເລິກເຊິ່ງກວ່າ ກ່ຽວກັບສິ່ງແວດລ້ອມແລະບັນດາກາລະໂອກາດການລົງທຶນແລະທຸລະກິດຢູ່ ຫວຽດນາມ. ບັນດາວິສາຫະກິດອົດສະຕຣາລີລ້ວນແຕ່ຕີລາຄາວ່າ: ໂອກາດການລົງທຶນຢູ່ຫວຽດນາມບໍ່ມີເວລາໃດສະດວກຄືຈຸດເວລານີ້ແລ້ວ ເມື່ອພື້ນຖານເສດຖະກິດຫວຽດນາມກຳລັງພັດທະນາດ້ວຍຄວາມໄວສູງ.
(ແຫຼ່ງຄັດຈາກ VOV)